આપણે જરૂરિયાતો વધારી છે અને વધેલી જરૂરિયાતો પૂરી કરવા માટે વધુ ને વધુ દોડધામ કરીએ છીએ. અર્થશાસ્ત્રના પ્રાકૃતિક નિયમ પ્રમાણે વસતિ વધે એટલે કોઈ પણ જરૂરિયાતની એકની એક ચીજ માટે માંગણી પણ વધવાની. આને કારણે ભાવો પણ વધવાના જ. આ વધતા ભાવોને આપણે મોંઘવારી કહીએ છીએ. આ મોંઘવારી સામે આપણે બેફામ વિરોધ કરીએ છીએ પણ મોંઘવારીનું વિષચક્ર ચાલુ રાખવામાં આપણો પોતાનો કેટલો ફાળો છે એ વિશે વિચારણા કરવા જેવી છે.